ফের দিদিগিরি দোলা সেনের। কর্তব্যরত পুলিসকর্মীকে চড় মারার হুমকি দিলেন তৃণমূলের এই নেত্রী। এমনকি ওই সিভিক পুলিসকে কান ধরে ওঠবোসও করাতে বলেন তিনি। ওই সিভিক পুলিসের 'অপরাধ', রং সাইডে যাওয়া দোলা সেনের গাড়ি আটকিয়েছিলেন তিনি।
 ব্যুরো: ফের দিদিগিরি দোলা সেনের। কর্তব্যরত পুলিসকর্মীকে চড় মারার হুমকি দিলেন তৃণমূলের এই নেত্রী। এমনকি ওই সিভিক পুলিসকে কান ধরে ওঠবোসও করাতে বলেন তিনি। ওই সিভিক পুলিসের 'অপরাধ', রং সাইডে যাওয়া দোলা সেনের গাড়ি আটকিয়েছিলেন তিনি। তেঘরিয়া থেকে চিনার পার্কের দিকে যাচ্ছিলেন দোলা সেন। গাড়ি যাচ্ছিল রং সাইড দিয়ে। তখনই গাড়িটি থামান এক সিভিক পুলিস। আর তখনই মারমুখী হয়ে ওঠেন এই তৃণমূল নেত্রী। আইন মানতে বলায় রেগে আগুন হয়ে ওঠেন। ওই পুলিসকর্মীকে দেখে নেওয়ার হুমকি দেন দোলা সেন। পুলিসকর্মীর নাম, ঠিকানা-ও নিয়ে নেন তিনি।